Document ID: 32006R1611

ΚΑΝΟΝΙΣΜΌΣ (ΕΚ) αριθ. 1611/2006 ΤΗΣ ΕΠΙΤΡΟΠΉΣ
της 27ης Οκτωβρίου 2006
σχετικά με την τροποποίηση του κανονισμού (ΕΚ) αριθ. 832/2006 για την κατανομή μεταξύ παραδόσεων και απευθείας πωλήσεων των εθνικών ποσοτήτων αναφοράς που έχουν καθοριστεί για την περίοδο 2005/06 στο παράρτημα Ι του κανονισμού (ΕΚ) αριθ. 1788/2003 του Συμβουλίου
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1788/2003 του Συμβουλίου, της 29ης Σεπτεμβρίου 2003, για τη θέσπιση εισφοράς στον τομέα του γάλακτος και των γαλακτοκομικών προϊόντων (1), και ιδίως το άρθρο 8 παράγραφος 1,
Εκτιμώντας τα ακόλουθα:
(1)
Ο κανονισμός (ΕΚ) αριθ. 832/2006 της Επιτροπής (2) ορίζει την κατανομή, μεταξύ παραδόσεων και απευθείας πωλήσεων, των εθνικών ποσοτήτων αναφοράς για την περίοδο από την 1η Απριλίου 2005 έως τις 31 Μαρτίου 2006.
(2)
Το δεύτερο εδάφιο του άρθρου 8 παράγραφος 1 του κανονισμού (ΕΚ) αριθ. 1788/2003, που προστέθηκε στον κανονισμό (ΕΚ) αριθ. 1406/2006 του Συμβουλίου, προβλέπει ότι για την περίοδο 2005/06 η Επιτροπή μπορεί να προσαρμόσει την κατανομή των εθνικών ποσοτήτων αναφοράς μεταξύ των παραδόσεων και των απευθείας πωλήσεων ύστερα από αίτηση της Τσεχικής Δημοκρατίας, της Εσθονίας, της Κύπρου, της Λεττονίας, της Λιθουανίας, της Ουγγαρίας, της Πολωνίας, της Σλοβενίας και της Σλοβακίας. Η αίτηση αυτή έπρεπε να υποβληθεί στην Επιτροπή πριν από τις 10 Οκτωβρίου 2006.
(3)
Η Κύπρος, η Ουγγαρία, η Πολωνία και η Σλοβενία υπέβαλαν σε εύθετο χρόνο αίτηση αναφέροντας τις ποσότητες των εθνικών ποσοτήτων αναφοράς που πρέπει να μετατραπούν από παραδόσεις σε άμεσες πωλήσεις.
(4)
Ως εκ τούτου, κρίνεται σκόπιμο να καθοριστεί νέα κατανομή, μεταξύ των παραδόσεων και των άμεσων πωλήσεων, των εθνικών ποσοτήτων αναφοράς για την περίοδο από την 1η Απριλίου 2005 έως τις 31 Μαρτίου 2006 για την Κύπρο, την Ουγγαρία, την Πολωνία και τη Σλοβενία.
(5)
Συνεπώς, κρίνεται αναγκαία η τροποποίηση του κανονισμού (ΕΚ) αριθ. 832/2006.
(6)
Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης γάλακτος και γαλακτοκομικών προϊόντων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα του κανονισμού (ΕΚ) αριθ. 832/2006 αντικαθίσταται από το κείμενο του παραρτήματος του παρόντος κανονισμού.
Άρθρο 2
Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 27 Οκτωβρίου 2006.

Labels: 3
17
6